Russe beset talle geboue | Die Vryburger
Die veldtog van pro-Russiese separatiste het met ’n verdere aksie, ’n belangrike polisiekantoor in die stad Horlivka, in die Russies-gesinde oostelike deel van die Oekraïne beset en finaal oorgeneem.
Die separatiste het hulle nie gesteur aan waarskuwings van die tussentydse regering uit Kiëf nie, en dit geïgnoreer deur nog ’n regeringsgebou te beset.
Die regering het die separatiste gewaarsku om alle regeringsgeboue te verlaat voor volgende Maandagoggend.
Kenners meen die dreigement van die regering kan ’n gevaarlike klimaat skep wat tot volskaalse oorlog kan lei.
Die pro-Russiese separatiste sê hulle doen net wat voorheen gedoen is deur die huidige tussentydse regering, met sy ondersteuners wat voorheen regeringsgeboue beset het toe ’n wettig verkose regering die land regeer het.
Gewapende separatiste het nou reeds in nege ander stede, belangrike regeringsgeboue oorgeneem óf die toegang daarvan geblokkeer.
Die separatiste eis onafhanklikheid en verkies om deel van Rusland te word.
One thought on “Russe beset talle geboue”
DuP du Plessis April 15, 2014 at 1:19 pm
Verw.: “Die separatiste eis onafhanklikheid en verkies om deel van Rusland te word.”
Hierdie is vir my ‘n vreemde konsep. Hoe kan iemand onafhanklikheid verkies, en ter selfde tyd hulself weer onder ‘n ander regering in wil skaar? Onafhanklikheid beteken tog ‘n wil om nie deur ‘n ander groot land se regering oorheers te word nie, om oor jou eie doen en late seggenskap te verkry?
Soos in ‘n vrye Boererepubliek wat regeer word deur ‘n verkose Boere-Volksraad, wat deur die volk aangestel word om die ganse Boerevolk te dien, en nie om deur hulle gedien te word nie.